সাউদ আব্দুল হামিদ
সাউদ আব্দুল্লাহ আব্দুল হামিদ (আরবি: سعود عبدالحميد‎, ইংরেজি: Saud Abdulhamid; জন্ম: ১৮ জুলাই ১৯৯৯; সাউদ আব্দুল হামিদ নামে সুপরিচিত) হলেন একজন সৌদি পেশাদার ফুটবল খেলোয়াড়। তিনি বর্তমানে সৌদি আরবের পেশাদার ফুটবল লিগের শীর্ষ স্তর সৌদি পেশাদার লিগের ক্লাব আল ইত্তিহাদ এবং সৌদি আরব জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেলেন। ২০১৮ সালে, সাউদ সৌদি আরব অনূর্ধ্ব-২০ দলের হয়ে সৌদি আরবের বয়সভিত্তিক পর্যায়ে অভিষেক করেছিলেন। তিনি ২০১৯ সালে সৌদি আরবের হয়ে আন্তর্জাতিক পর্যায়ে অভিষেক করেছেন; সৌদি আরবের জার্সি গায়ে তিনি এপর্যন্ত ৭ ম্যাচে অংশগ্রহণ করেছেন। দলগতভাবে, সাউদ এপর্যন্ত ১টি শিরোপা জয়লাভ করেছেন, যা তিনি সৌদি আরবের বয়সভিত্তিক দলের হয়ে জয়লাভ করেছেন।